8 નવેમ્બર બાદ સોનાની કિંમતમાં 3500 રૂપિયા પ્રતિ દસ ગ્રામથી વધુ ઘટાડો નોંધાયો છે. નોટબંધીના નિર્ણય બાદ 11 નવેમ્બરથી 26 નવેમ્બર સુધી દિલ્હીનું સર્રાફા બજાર સંપૂર્ણપણે બંધ રહ્યું હતું. બજારના વેપારીઓએ જણાવ્યું હતું કે, સરકાર દ્વારા પ્રતિ વ્યક્તિ સોનાની માત્રા નિશ્ચિત કરાયા બાદ હવે લોકોએ રોકાણના હેતુસર સોનું ખરીદવાનું ઓછું કરી દીધું છે. સોની જગ્યાએ લોકો સારું રિટર્ન મળી રહે એવા વિકલ્પો પસંદ કરી રહ્યાં છે.